

VLADA REPUBLIKE HRVATSKE

Zagreb, 4. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | AGENCIJA ZA ISTRAŽIVANJE NESREĆA U ZRAČNOM, POMORSKOM I ŽELJEZNIČKOM PROMETU |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Agencije za istraživanje nesreća u zračnom, pomorskom i željezničkom prometu za 2022. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

Na temelju članka 31. stavka 3. Zakona o Vladi Republike Hrvatske („Narodne novine“, broj 150/11, 119/14 , 93/16 i 116/18), a u vezi s člankom 17. stavkom 1. Zakona o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13 i 96/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2023. donijela

**Z A K L J U Č A K**

Prihvaća se Godišnje izvješće o radu Agencije za istraživanje nesreća u zračnom, pomorskom i željezničkom prometu za 2022. godinu, koje je Vladi Republike Hrvatske dostavila Agencija za istraživanje nesreća u zračnom, pomorskom i željezničkom prometu aktom od 11. travnja 2023., KLASA: 025-01/23-01/04, URBROJ: 699-02/1-10.

KLASA:

URBROJ:

Zagreb, \_\_\_. \_\_\_\_\_\_\_\_\_2023.

**Predsjednik**

**mr. sc. Andrej Plenković**

**OBRAZLOŽENJE**

Člankom 17. stavkom 1. Zakona o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13 i 96/18), propisano je da je Agencija za istraživanje nesreća u zračnom, pomorskom i željezničkom prometu dužna svake kalendarske godine Vladi Republike Hrvatske podnijeti godišnje izvještaje o svojem radu. U izvještaju Agencija daje cjelovitu analizu stanja u području svog rada i poslovanja, uključujući godišnji financijski izvještaj.

Slijedom navedenog, predlaže se Vladi Republike Hrvatske donošenje predmetnog Zaključka o prihvaćanju Godišnjeg izvješća o radu Agencije za istraživanje nesreća u zračnom, pomorskom i željezničkom prometu za 2022. godinu.

Tijekom 2022. godine pokrenuto je 3 istraga nesreća i ozbiljnih nezgoda zrakoplova, od čega 2 istraga nesreća i 1 istraga ozbiljnih nezgoda. Zatvorena je ukupno 2 istraga zrakoplovnih nesreća i ozbiljnih nezgoda, te nije uočena mogućnost davanja sigurnosnih preporuka.

Također, tijekom 2022. godine pokrenute su 2 istrage vrlo ozbiljne pomorske nesreće iz nadležnosti Agencije. Zatvorene su 3 istrage, izdano je 2 privremenih izjava, te izdano ukupno 39 sigurnosnih preporuka.

Tijekom 2022. godine pokrenuto je 4 istrage izvanrednih događaja u željezničkom sustavu, i to 2 istraga ozbiljne nesreće, 2 istraga nesreća. Zatvoreno je ukupno 6 istraga, te je izdano 15 sigurnosnih preporuka.

Godišnje izvješće o radu Agencije za 2022. godinu podneseno je na prihvaćanje Vladi Republike Hrvatske aktom od 11. travnja 2023., KLASA: 025-01/23-01/04, URBROJ: 699-02/1-10.

Slijedom navedenog, predlaže se Vladi Republike Hrvatske donošenje predmetnog Zaključka o prihvaćanju Godišnjeg izvješća o radu Agencije za istraživanje nesreća u zračnom, pomorskom i željezničkom prometu za 2022. godinu.